Projekts EEZ Apvienotās Komitejas Lēmumam ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām (Eures) - Kopienas kopējās nostājas projekts /* SEC/2006/1084 galīgā redakcija */





[pic] | EIROPAS KOPIENU KOMISIJA | Briselē, 4.9.2006 SEC(2006) 1084 galīgā redakcija Projekts EEZ APVIENOTĀS KOMITEJAS LĒMUMAM ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām (Eures) - Kopienas kopējās nostājas projekts - (iesniegusi Komisija) PASKAIDROJUMA RAKSTS 1. EEZ līguma 31. protokolā ir iekļauti konkrēti noteikumi par Kopienas un EEZ EBTA valstu sadarbību ārpus četrām pamatbrīvībām. 2. Pievienotā EEZ Apvienotās komitejas lēmuma projekta mērķis ir izdarīt izmaiņas 31. protokolā, lai paplašinātu sadarbību nodarbinātības jomā, iekļaujot Lihtenšteinu Eiropas Nodarbinātības dienestu tīklā ( Eures ). Tajā paredzēta sadarbības shēma un izklāstīti veidi Lihtenšteinas dalībai Eures tīklā no 2007. gada 1. janvāra, pamatojoties uz EEZ Apvienotās komitejas 1996. gada 28. oktobra Lēmumu Nr. 56/96. 3. Padomes Regulas (EK) Nr. 2894/94 par EEZ līguma īstenošanas kārtību 1. panta 3. punkta b) apakšpunktā paredzēts, ka Padome pēc Komisijas priekšlikuma pieņem Kopienas nostāju par šādiem lēmumiem. 4. EEZ Apvienotās komitejas lēmuma projekts iesniegts apstiprināšanai Padomē, un pēc tam Komisija Kopienas nostāju pēc iespējas drīz iesniegs EEZ Apvienotajai komitejai. Projekts EEZ APVIENOTĀS KOMITEJAS LĒMUMAM ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām (Eures) EEZ APVIENOTĀ KOMITEJA, ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk tekstā „Līgums”, un jo īpaši tā 86. un 98. pantu, tā kā: (1) Līguma 31. protokols tika grozīts ar EEZ Apvienotās komitejas … Lēmumu Nr. …[1]. (2) EEZ Apvienotās komitejas 1996. gada 28. oktobra Lēmums Nr. 56/96[2] paplašināja Līgumslēdzēju pušu sadarbību, iekļaujot Līguma 31. protokolā Eiropas Nodarbinātības dienestu tīklu ( Eures ). (3) Lihtenšteina sākotnēji saglabāja savas tiesības piedalīties Eures atkarībā no pārejas posma pasākumu kopīgās pārskatīšanas rezultātiem personu brīvas pārvietošanās jomā, kuri ietverti Līguma 15. protokolā. (4) Pamatojoties uz šo kopīgo pārskatīšanu, EEZ Apvienotās komitejas Lēmums Nr. 191/1999[3] ieviesa jaunus sektorālus pielāgojumus[4] Līguma V pielikumā un VIII pielikumā attiecībā uz Lihtenšteinu, kuri ir ierobežoti ar apmešanos uz dzīvi Lihtenšteinā. (5) Atrunu attiecībā uz Lihtenšteinas dalību Eures vairs nepiemēro. (6) Tādēļ ir jāizdara grozījumi Līguma 31. protokolā, lai Lihtenšteinas dalība Eures varētu sākties no 2007. gada 1. janvāra, IR PIEŅĒMUSI ŠO LĒMUMU. 1. pants Līguma 31. protokola 15. panta 4. punkta tekstu aizstāj ar šādu: „Šā panta 1. līdz 3. punktu piemēro Lihtenšteinai no 2007. gada 1. janvāra.” 2. pants Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu*. To piemēro no 2007. gada 1. janvāra. 3. pants Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā. Briselē EEZ Apvienotās komitejas vārdā — priekšsēdētājs EEZ Apvienotās komitejas sekretāri [1] OV L … [2] OV L 58, 27.2.1997., 50. lpp. [3] OV L 74, 15.3.2001., 29. lpp. [4] Grozīts ar Nolīgumu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas dalību Eiropas Ekonomikas zonā (OV L 130, 29.4.2004., 11. lpp.). * [Ir norādītas konstitucionālās prasības.][Nav norādītas konstitucionālās prasības.]